stanford-oval/wikipedia huggingface dataset:
Aino (Kalevalan hahmo)
Aino kansanrunoudessa

Kalevalan kokoaja Elias Lönnrot koosti Ainon hahmon ainakin kolmesta eri henkilöstä, ja on mahdollista, ettei Aino-nimeä esiintynyt ennen kirjoitettua Kalevalaa. Kalevalaisissa kansanrunoissa on laulettu ”aino siskosta” ja ”aino tyttösestä”, joilla saatetaan viitata perheen ainoaan siskoon ja tyttölapseen.  Oletetaan, että Kalevalan kokoaja Elias Lönnrot on tehnyt Ainosta nimen kirjoittamalla ainoaa tarkoittavan adjektiivin aino isolla alkukirjaimella. Lönnrot koosti Kalevalan kolmannen, neljännen ja viidennen runon pääasiassa kolmesta eeppisestä (kertovasta) runosta sekä niihin liitetyistä lyyrisistä valitusrunoista. Kaikissa kolmessa kansanrunossa esiintyy ikivanha "itkien kotiin"-teema, jota tavataan myös virolaisessa kansanrunoudessa.
Aino kansanrunoudessa > Kilpalaulannan Aino

Kuten Kalevalan kolmannessa runossa, myös kansanrunoissa Joukahainen lupaa sisarensa vaimoksi Väinämöiselle. Kansanrunoissa ei kuitenkaan mainita sisaren nimeä, vaan puhutaan ainoasta sisaresta. Kotiinsa päästyään Joukahainen kertoo itkien tapahtuneesta:
Sitä itken sen igäni

sekä puolen polviani

kun annoin ainavon sisären

turjuksella lurjuksella

tuolla vanhal Väinämöisel

lusikoita pesemähän

astioita korjailemahan. 
()
Tähän äiti vastaa:
Eläpä itke poigaseni

sitäi vuotin sen igäni

sekä puolen polviani

sukuhuni suurda miestä

vävykseni Väinämöistä

vävykseni Väinämöistä. 
()
Kilpalaulannan runo päättyy tavallisesti tähän; eräissä toisinnoissa kohtaus on Kalevalan tavoin liitetty Väinämöisen ampumiseen.
Aino kansanrunoudessa > Hirttäytynyt neito

Kalevalan neljäs runo pohjautuu Hirttäytyneen neidon runoon, jossa "Anni tytti, aino neiti" kerää saunavastoja metsästä ja kohtaa kosijan, jota kutsutaan nimellä "Osmonen" tai "Kalevainen". Tässäkin aino viittaa ainoaan ja Anni on henkilön nimi. Kosija sanoo:
Kasvo, neito, minussa mielin,

Älä muissa nuorissoissa,

Nuorisossa kaunihissa,

Kasvos kaioisa somissa,

Veny verka vaattehissa.
Tyttö lähtee itkien kotiinsa. Muille perheenjäsenille hän kertoo itkun syyksi korujensa hukkaamisen; vasta äidilleen hän paljastaa todellisen tapahtuman. Äiti kieltää Annia itkemästä ja neuvoo häntä hakemaan uudet vaatteet aitassa olevasta vaatearkusta. Anni löytää arkusta "kuusi kultavyötä, / kaheksan kapalovyötä", joihin hän hirttäytyy. Tämän Ainon kohtalo on siis erilainen kuin Kalevalan Ainon, joka hukuttautuu.
Kalevalassa runoon on yhdistetty aihe Eläimet sanansaattajina, joka kansanrunoissa liittyy yleisemmin virolaisperäiseen Suka mereen-runoon. Sekä Kalevalassa että kansanrunoissa äiti alkaa itkeä kuultuaan tyttärensä kuolemasta. Kyynelistä muodostuu jokia, puita ja kolme tytölle kukkuvaa käkeä.
Aino kansanrunoudessa > Vellamon neidon onginta

Kalevalan viides runo pohjautuu kansanrunoon nimeltä Vellamon neidon onginta. Runossa päähenkilö, tavallisesti Väinämöinen tai Lemminkäinen, saa onkiessaan erikoisen kalan ja aikoo pilkkoa sen ruoakseen. Tällöin kala hyppää mereen ja sanoo:
Oi sie huima Väinämöine,

Kuin et tuntenut pitää

Ahin laista ainoata.

En minä sinulla tullutkana,

Lohi viiplon viilläksesi,

Kala parstin pannaksesi,

Lohin leikkaellaksesi;

Tulinpa minä sinulle

Ikuseksi puolisoksi,

Siasi levittäjäksi,

Petaajaksi päänalases,

Sin' et tuntenu pitää. 
()
Tässäkään tapauksessa neidon nimeä ei kerrota, vaan puhutaan Ahdin ainoasta lapsesta eli jonkinlaisesta merenneidosta. Tämän jälkeen Väinämöinen lähtee itkien kotiinsa ja kertoo tapahtuneesta äidilleen. Runo päättyy tavallisesti tähän tai jatkuu Kultaneidon taonnalla tai Kilpakosinnalla; Kalevalassa Väinämöisen äiti vielä haudattunakin neuvoo poikaansa lähtemään Pohjolaan. Runoa edeltää usein Ison hauen runo; eräässä toisinnossa runo on sekoittunut Väinämöisen kieltoihin.
Aino kulttuurissa

Kalevalan Aino-neidosta on tehty useita maalauksia, joista luultavasti kuuluisin on Akseli Gallen-Kallelan Aino-taru vuodelta 1891. Kuuluisa on myös Johannes Takasen Ainoa esittävä marmoriveistos Aino, merelle katsova.
Suomalainen metalliyhtye Amorphis on tehnyt Ainosta kolme kappaletta: ”Drowned Maid” albumilla Tales from the Thousand Lakes (1994) sekä ”Mermaid” ja ”On a Stranded Shore” albumilla The Beginning of Times (2011).
Galleria

Väinämöinen ja Aino, Sigfrid Keinänen, 1896
Aino meren rannalla, Sigfrid Keinänen, 1876
Aino, Albert Edelfeltin vesivärimaalaus
Aino, merelle katsova, Johannes Takanen, 1876
Aino-suihkukaivo, Emil Wikström, 1912
Ainon kosinta ja Aino hukuttautuu, Joseph Alanen, 1908–1910
Neiet nietten nenissä, Joseph Alanen, 1919–1920
Atte Saunamäki

| Atte Saunamäki> Henkilötiedot |
| --- | --- |
Syntynyt: 6. syyskuuta 1976 Turku
Kansalaisuus:   Suomi
Jääkiekkoilija
Lempinimi:  Bastu
Pelipaikka:  laitahyökkääjä
Maila:  vasen
Pituus:  178 cm
Paino:  85 kg
Pelaajaura
Pääsarjaura:  1995–1996
Seurat:  TuTo Hockey (SML/Mestis)
Atte Saunamäki (s. 6. syyskuuta 1976 Turku) on entinen suomalainen jääkiekkoilija. Hän oli pelipaikaltaan laitahyökkääjä.
Ura

Saunamäki on edustanut koko uransa turkulaista TuToa SM-liigassa, jääkiekon I-divisioonassa ja Mestiksessä. Saunamäki oli loukkaantuneena pahan polvivamman takia koko kauden 2003–2004, eikä pelannut peliäkään. Hän pelasi TuTon edustusjoukkueessa kaudesta 1995–1996 alkaen, ja oli viimeinen liigavuosilta jäljellä ollut pelaaja. Hän oli "TuTo-hengen" ruumiillistuma, "käsite Mestiksessä ja esimerkillinen pelaaja joukkueen nuorisokaartille". Saunamäki tunnettiin voimapelaajana, joka usein kunnostautui pudotuspeleissä – kaudella 2006–2007 Saunamäki oli TuTon paras pistemies pudotuspeleissä. Saunamäki on pelannut urallaan myös kaksi B-maaottelua. Uran loppumisesta ei ole tullut virallista päätöstä, mutta kaudella 2007–2008 Saunamäki ei pelannut.
Ammatiltaan Saunamäki on talonmies.
Saunamäen saavutukset

Mestis-hopeaa (2000–2001)
Mestis-pronssia (2004–2005)
Mestis-pronssia (2005–2006)
Eniten jäähyjä kaudella 1998–1999 (112 minuuttia)
Osallistunut 2001 B-maajoukkueen kansainväliseen turnaukseen Unkarissa
Kuukauden Mestis-pelaaja maaliskuussa 2005
TuTon paras pistemies pudotuspeleissä (8 ottelussa 4+3=7 pistettä) kaudella 2006–2007
Boystown

Boystown oli pimeän verkon sivusto, joka kuului suurimpiin kansainvälisiin lapsipornon jakelualustoihin. Siellä oli yli 400 000 rekisteröitynyttä käyttäjää ennen sen sulkemista vuonna 2019.
Boystown perustettiin kesäkuussa 2019. Se oli jaettu foorumialueeseen ja kahteen chatpalveluun. Sisvutoa käytettiin lasten – useimmiten poikien – pornografisten kuvien ja videoiden vaihtamiseen ja katseluun. Materiaalia oli jopa taaperoikäisiin kohdistetusta seksuaalisesta hyväksikäytöstä. Saksan poliisi tutki alustaa, sen ylläpitäjiä ja sen käyttäjiä kuukausien ajan yhteistyössä Europolin sekä Alankomaiden, Ruotsin, Australian, Yhdysvaltain ja Kanadan viranomaisten kanssa. Huhtikuussa 2021 Boystown-tutkinnan tiimoilta pidätettiin neljä miestä. 40-vuotiaan miehen Paderbornista, 49-vuotiaan miehen Münchenistä ja 58-vuotiaan Paraguayssa asuneen pohjoissaksalaisen miehen katsottiin ylläpitäneen sivustoa ja jakaneen rekisteröityneille käyttäjille neuvoja viranomaisten välttelystä. Neljäs pidätetty oli 64-vuotias hampurilaismies, jota pidettiin yhtenä aktiivisimmista käyttäjistä ja jota syytettiin yli 3 500:sta sivustolle tehdystä jaosta. Pidätysten yhteydessä tutkittiin seitsemän rakennusta Saksassa ja Boystown-sivusto suljettiin.
Boystownia aiemmin suuren mittakaavan viranomaisoperaatio oli kohdistettu Playpen-nimiseen lapsipornoalustaan.
Boris Nordmann

Boris Nordmann
Bernhard (Boris) Nordmann (29. elokuuta 1808 Ruotsinsalmen merilinnoitus – 25. / 28. kesäkuuta 1877 Pietari) oli suomalainen Venäjän keisarikunnan laivastossa palvellut upseeri ja luotsipäällikkö, joka yleni amiraalin arvoon saakka.
Nordmannin isä oli everstiluutnantti David Anton Nordmann (1769-1827) ja äiti Maria Katarina Giösling (1779-1839). Hänet otettiin oppilaaksi Pietarin merikadettikouluun syyskuussa 1821 ja hänet ylennettiin gardemariniksi vuonna 1822. Hänet ylennettiin midshipmaniksi vuonna 1826 ja hän palveli sitten Venäjän laivastossa 3. meriekipaasissa, ollen mukana muun muassa Navarinon taistelussa vuonna 1827. Vuonna 1830 Nordmann määrättiin 1. Suomen meriekipaasin 4. komppanian päälliköksi, ja hänet ylennettiin luutnantiksi vuonna 1831. Nordmann toimi vuoteen 1837 saakka eri tehtävissä 1. Suomen meriekipaasissa, kunnes hänet komennettiin sotaministeriön höyrylaiva Otvasnostjin päälliköksi. Vuonna 1838 hänet komennettiin palvelemaan höyrylaiva Alexandrialla, mistä hän siirtyi höyrylaiva Nevkan päälliköksi. Vuonna 1839 hänet ylennettiin kapteeniluutnantiksi, ja vuodet 1839-1853 hän toimi Venäjän laivaston pääesikunnan päällikön amiraali Aleksandr Sergejevitš Menšikovin adjutanttina.
Vuodesta 1846 alkaen Nordmann toimi Suomen luotsilaitoksen järjestämistä varten perustetussa komiteassa. Vuonna 1846 hänet ylennettiin 2. luokan kapteeniksi ja vuonna 1848 1. luokan kapteeniksi, ja vuonna 1853 hänestä tuli Suomen luotsi- ja majakkalaitoksen ylihallituksen ylitirehtööri. Hän toimi tehtävässä yhteensä 20 vuotta, minä aikana hänen johdollaan rakennettiin useita majakoita ja loistoja Suomen suuriruhtinaskunnan aluevesille. Tämä tehtävän ohella hän toimi myös itäisen ja läntisen tykkivenelaivaston reservin päällikkönä sekä soutulaivaston 1. ja 2. prikaatin päällikkönä Itämaisen sodan aikana vuosina 1854-55. Nordmann ylennettiin kontra-amiraaliksi 7. syyskuuta 1856, ja vuonna 1858 hänet aateloitiin veljensä Fredrik Nikolai Nordmannin kanssa. Hän otti aatelissäädyssä osaa edustajana valtiopäiville 1863–1864, 1867 ja 1872. Nordmann ylennettiin 13. tammikuuta 1866 vara-amiraaliksi, ja vuonna 1874  hänet siirrettiin työskentelemään Venäjän keisarikunnan meriministeriöön. Hänet ylennettiin amiraaliksi 10. maaliskuuta 1876.
Nordmann julkaisi muistelmansa Några minnen och utkast af Boris Nordmann vuonna 1870. Nordmannin puoliso vuodesta 1857 oli eversti Ehlertin leski Maria Arbusova (k. 1898). He saivat neljä lasta, joista yksi, Natalia Nordmann oli taiteilija Ilja Repinin muusa. Poika Fredrik Nordmann oli upseeri ja virka- ja valtiopäivämies.
Aiheesta muualla

Boris Nordmann hakuteoksessa Uppslagsverket Finland (2012). (ruotsiksi)
Atte Perttu

| Atte Perttu> Henkilötiedot |
| --- | --- |
Koko nimi:  Atte Perttu
Syntynyt: 24. huhtikuuta 1990 (ikä 34) Helsinki, Suomi
Kansalaisuus:   Suomi
Koripalloilija
Pelipaikka:  Iso laitahyökkääjä
Pituus:  202 cm
Paino:  100 kg
Nyk. joukkue:   Korihait
Sarja:  Korisliiga
Pelaajaura
Seurajoukkueet
2007 2008 2009–2010 2010–2013 2013–2014 2014–2015 2015–2019 2019–2020 2020–:   Pussihukat  Pantterit  Wartti Basket  Kouvot  Lappeenrannan NMKY  Namika Lahti  Joensuun Kataja  Ura Basket  Korihait
Atte Perttu (s. 24. huhtikuuta 1990 Helsinki) on suomalainen koripalloilija. Hän on pelannut urallaan 28 nuorten maaottelua.
Ura

Perttu on Panttereiden kasvatti, mutta hän pelasi juniorina myös Pussihukissa, joissa hän saavutti A-nuorten SM-hopeaa kaudella 2008–2009. Hän debytoi Korisliigassa kaudella 2010–2011 Kouvojen joukkueessa. Perttu pelasi tällöin vain kymmenen ottelua, mutta jo kaudella 2011–2012 hän pelasi neljäkymmentä ottelua 5,2 pisteen ottelukohtaisella keskiarvolla.
Hän edusti Kouvoja vuoteen 2013 asti, minkä jälkeen hän pelasi yhden kauden Lappeenrannan NMKY:ssä. Hän heitti 26. maaliskuuta 2014 ottelussa Namika Lahtea vastaan 36 pistettä. Seuraavan kauden Perttu pelasi Namika Lahdessa.
Kauden 2014–2015 päätteeksi Namika Lahti haettiin konkurssiin, ja Perttu joutui etsimään uuden seuran. Elokuussa 2015 hän siirtyi Joensuun Katajaan kaksivuotisella sopimuksella.
Perttu opiskelee fysioterapeutiksi.
Aiheesta muualla

Korisliigan pelaajaprofiili (Arkistoitu – Internet Archive)
Joensuun Kataja – 2016–2017 – Korisliiga
Niemi |
 Perttu |
 Huolila |
 Seppälä |
 Lasaroff |
 Rannikko


Valmentaja Gibson
Beast of Beherit: Complete Worxxx

| Beast of Beherit: Complete Worxxx Beherit |
| --- | --- | --- |

Kokoelmalevyn tiedot
 Julkaistu: 11. toukokuuta 1999
 Formaatti: CD, 2LP
 Tyylilaji: black metal
 Kesto: 53.31
 Levy-yhtiö: Spinefarm Records
Beheritin muut julkaisut
| Electric Doom Synthesis 1996 | Beast of Beherit: Complete Worxxx 1999 | Engram 2009 |
Beast of Beherit: Complete Worxxx on suomalaisen black metal -yhtye Beheritin kokoelma-albumi. Se julkaistiin toukokuussa 1999 levymerkillä Spinfarm Records.
Albumin on masteroinut Mika Jussila.
Kappaleet

Beast of Damnation – 4.01
Hail Sathanas – 1.47
Fallen Souls – 2.56
Six Days with Lord Diabolus – 2.53
Nocturnal Evil – 2.44
Solomons Gate – 3.39
Dead Inside – 6.11
Beyond Vision – 4.17
Paradise, of Thy Demonic Host – 2.59
War Command – 0.31
E-scape – 3.06
Grave Desecration – 2.00
Witchcraft – 3.10
Ghost of Death – 4.45
Black Arts – 3.18
Werewolf, Semen & Blood – 3.28
Kappaleet > Vinyl Collectors -painoksen bonuskappaleet

Beherit
Satanic Chaos
Seventh Blasphemy
Messe Des Morts
The Gate of Nanna
Unholy Pagan Fires
Outro (Tireheb)
Aiheesta muualla

Beast of Beherit: Complete Worxxx discogs.com -sivustolla
Albumi Beast of Beherit: Complete Worxxx Encyclopaedia Metallum -sivustolla (englanniksi)
Berberiini

| Berberiini |
| --- | --- |

Tunnisteet
IUPAC-nimi:  16,17-dimetoksi-5,7-dioks-13-atsoniapentasyklo[11.8.0.02,10.04,8.015,20]henikosa-1(13),2,4(8),9,14,16,18,20-octaeeni
CAS-numero:  2086-83-1
PubChem CID:  2353
SMILES:  COC1=C(C2=C[N+]3=C(C=C2C=C1)C4=CC5=C(C=C4CC3)OCO5)OC
Ominaisuudet
Molekyylikaava:  C20H18NO4+
Moolimassa:  336,36 g/mol
Sulamispiste:  145 °C
Berberiini on isokinoliiniryhmän alkaloideihin kuuluva ammoniumsuola. Monien kasvien juuret, varret ja kuoret sisältävät berberiiniä, yleisimpinä ruostehappomarja (Berberis vulgaris), Berberis aristata, hurmejuuri (Hydrastis canadensis) ja Coptis chinensis. Berberiini on väriltään voimakkaan keltaista, ja sitä on käytetty ja käytetään edelleen Pohjois-Intiassa villakankaiden, nahan ja puun värjäämiseen. Ultraviolettivalossa berberiini antaa voimakkaan keltaisen fluoresenssin.  Berberiiniä käytetään myös histologiassa solujen värjäämiseen. Luonnonvärinä berberiinillä on väri-indeksi Colour Index (CI) 75160.
Berberiini estää RNAn ja DNAn synteesiä. Berberiini on DNA-molekyyliä interkalatoiva yhdiste, eli se yhdistyy DNA:n emäshappoparien väliin, jolloin kopioidessa DNA-polymeraasi lisää ylimääräisen emäshappoparin, synnyttäen siirtymämutaation.
Käyttö Kaukoidässä

Berberiiniä on käytetty kaukoidässä bakteerien, virusten, sienten ja loisten torjuntaan.
Myrkyllisyys

Erään tutkimuksen mukaan pienimmillään noin 9 mg kerta-annos berberiiniä painokilogrammaa kohden laskimoon (IV) tai 57,6 mg vatsaonteloon (IP) injisoituna aiheutti hiirillä 50 prosentin kuolleisuuden (LD50).
Luontaistuotteena

Berberiiniä myydään Suomessa luontaistuotteena.
Aiheesta muualla

Coloria.net: Berberiini
PubChem: Berberine (englanniksi)
DrugBank: Berberine (englanniksi)
ChemBlink: Berberine (englanniksi)
KEGG: Berberine (englanniksi)
Liber Herbarum II: Luettelo berberiinia sisältävistä kasveista
Dr. Duke's Phytochemical and Ethnobotanical Databases: Berberine (englanniksi)
Bernadette Smith

Bernadette Smith on kanadalainen poliitikko, joka äänestettiin Manitoban lakiasäätävään edustajakokoukseen 13. kesäkuuta 2017. Hänet on sittemmin valittu jo kolmannelle kaudelle ja hän on tehnyt historiaa ollessaan ensimmäinen kahdesta alkuperäiskansoihin kuuluvasta naisesta, jotka maakunnassa nimitettiin ministereiksi. Hän toimii asunto-, addiktio- ja kodittomuusministerinä.
Marraskuussa 2023 Smith valittiin BBC:n 100 Women -listaan.
Smith on käyttänyt paljon aikaa hänen vuonna 2008 kadonneen siskonsa etsimiseen. Hän on johtava Kanadassa kadonneiden ja murhattujen alkuperäiskansojen naisten ja tyttöjen puolestapuhuja. Hän on ollut mukana perustamassa Drag the Red -nimistä aloitetta, joka etsii ruumiita ja muita todisteita kadonneista ihmisistä Winnipegin Red Riveristä.
Black Jack (kirja)

| Black Jack |
| --- | --- |

Kirjailija:  Reijo Mäki
Kieli:  suomi
Genre:  dekkari
Kustantaja:  Otava
Julkaistu:  2003
ISBN:  951-1-18882-8
Sarja: Vares
Edeltävä:  Kolmastoista yö
Seuraava:  Huhtikuun tytöt
Löydä lisää kirjojaKirjallisuuden teemasivulta
Black Jack on Reijo Mäen vuonna 2003 ilmestynyt neljästoista Vares-dekkari. Se on ensimmäinen Vares-kirja, jossa  tapahtumat kerrotaan Vareksen näkökulmasta minä-muodossa. Samaa kerrontaa käytetään myös tätä uudemmissa Vares-kirjoissa.
Turussa suunnitellaan merkittävää terroritekoa. Toisena teemana on kerskakulutus ja sen kritiikin epäaitous. Yksityisetsivä Vares etsii kadonnutta kettutyttöä, jonka miljoonaperijä-aktivistipoikaystävä aikoo järkyttää riistokapitalismin mädättämää länsimaailmaa. Jack Abu-Omar on ns. nukkuvaksi terroristiksi Suomeen lähetetty muslimi, joka on kotoutunut Turkuun rahaa peseväksi pitserian omistajaksi ja jolle Koraani on käymässä tarpeettomaksi. Traaginen sivujuonne on loputonta vappua viettävä lottovoittajakaksikko, jonka tavoite on juoda itsensä hengiltä.
Vastaanotto

Helsingin Sanomien Tommi Aitiosta kirjan terroriuhka koettelee uskottavuuden rajoja. Varesta Aitio pitää suomalaismiehen idealisointina. [Vrt. islamilainen terroriteko Turussa 2017] Turun Sanomien Kimmo Rantanen arvioi Mäen vahvistavan stereotypioita ja asettavan kasvissyöjät ja eläinaktivistit pellen rooliin sekä ulkomaalaiset lähtökohtaisesti roistoiksi. Rantanen epäilee Mäen olevan vitsin varjolla tosissaan mutta on toisaalta ilahtunut siitä, että Jack Abu-Omar esitetään hahmona, jonka kautta nousee esiin oman elämän ja vakaumuksen ristiriita. Rantasen mukaan halu naurattaa on kirjailijan voimanlähde eikä tämä malta jättää vitsejä tai sanaleikkejä käyttämättä.
Black Jack oli ilmestymisvuonnaan viidenneksitoista myydyin kotimainen kaunokirja ja sitä myytiin 20 600 kappaletta.
Austenland

| Austenland |
| --- | --- |

Ohjaaja:  Jerusha Hess
Käsikirjoittaja:   Jerusha Hess  Shannon Hale 
Tarina:  Shannon Hale
Tuottaja:   Stephenie Meyer  Gina Mingacci 
Säveltäjä:   Ilan Eshkeri 
Kuvaaja:  Larry Smith
Leikkaaja:  Nick Fenton Nick Fenton
Pääosat:   Keri Russell  JJ Feild  Bret McKenzie  Jennifer Coolidge  James Callis  Jane Seymour 
Valmistustiedot
Valmistusmaa:  Yhdysvallat Iso-Britannia
Tuotantoyhtiö:  Fickle Fish Films Moxie Pictures
Levittäjä:  Sony Pictures Classics
Ensi-ilta:   2013-01-1818. tammikuuta 2013 (Sundance)  2013-08-1616. elokuuta 2013 (Yhdysvallat)  2013-09-2727. syyskuuta 2013 (Iso-Britannia)  
Kesto:  97 minuuttia
Alkuperäiskieli:  englanti
Budjetti:  4,9 miljoonaa puntaa
Tuotto:  2 140 812 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Austenland on vuonna 2013 ensi-iltansa saanut brittiläis-yhdysvaltalainen romanttinen komediaelokuva. Se perustuu Shannon Halen samannimiseen romaaniin ja sen on tuottanut Stephenie Meyer. Elokuvan pääosassa on Keri Russell.
Elokuva kertoo kolmekymppisestä sinkkunaisesta, joka ihailee brittikirjailija Jane Austenia ja on pakkomielteessä tämän romaaniin Ylpeys ja ennakkoluulo. Hän käyttää kaikki elämänsäästönsä ja matkustaa Englantiin Jane Austen -teemakohteeseen, joka on kuin suoraan kirjailijan elinajalta 1800-luvulta. Austenlandissa vieraat myös elävät, pukeutuvat ja käyttäytyvät aikakauden mukaisesti ilman nykyajan teknologiaa ja mukavuuksia.
Austenland kuvattiin kesällä 2012 Buckinghamshiren West Wycombe Parkissa. Elokuvan ensi-ilta oli Sundancen elokuvafestivaaleilla tammikuussa 2013.
Näyttelijät

| 0 | 1 | 2 |
| --- | --- | --- |
|  Keri Russell  | … |  Jane Hayes   |
|  JJ Feild  | … |  Mr. Henry Nobley   |
|  Bret McKenzie  | … |  Martin   |
|  Jennifer Coolidge  | … |  Elizabeth Charming   |
|  James Callis  | … |  eversti Andrews   |
|  Jane Seymour  | … |  Mrs. Wattlesbrook   |
|  Georgia King  | … |  Lady Amelia Heartwright   |
|  Ricky Whittle  | … |  kapteeni George East   |
|  Rupert Vansittart  | … |  Mr. Wattlesbrook   |
|  Richard Reid  | … |  Nigel   |
Aiheesta muualla

Austenland Internet Movie Databasessa (englanniksi)
Austenland is available now! Fickle Fish Films. Viitattu 30.3.2021. (englanniksi)
Keri Russell on Austenland corset Bucks Free Press.  9.8.2013. Viitattu 30.3.2021. (englanniksi)
‘Austenland’ a bad trip that never quite gets Austen thing right The Spokesman-Review.  13.9.2013. Viitattu 30.3.2021. (englanniksi)
Belyje Tigry Orenburg

| Belyje Tigry Orenburg |
| --- | --- |

Perustettu:  1998
Entiset nimet:  HK Orenburggazprom-Universitet (1998–2006) Gazprom-OGU Orenburg (2006–2010)
Kaupunki:  Orenburg, Venäjä
Kotiareena:  Universal-urheilupalatsi
Sarjataso:  Nuorten jääkiekkoliiga
Värit:                
Toimitusjohtaja:  Sergei Sošnikov
Puheenjohtaja:  SI Ivanov
Päävalmentaja:  Sergei Sošnikov
Infobox OKVirheellinen NIMI-arvo: 
Belyje Tigry Orenburg (ven. Белые Тигры Оренбург) on venäläinen jääkiekon ammattilaisjoukkue Etelä-Venäjältä Orenburgista, Orenburgin alueelta. Seura pelaa tällä hetkellämilloin? maan juniorisarjassa Nuorten jääkiekkoliigassa.
Historia

Nykyinen seura perustettiin huhtikuussa 1998 ja se nimettiin Gazpromiksi kunnioituksena kaupungissa 1956–1976 toimineelle joukkueelle, jonka nimi oli sen viimeisellä kaudelle Gazprom Orenburg.
Kaudeksi 1998–1999 HK Orenburggazprom-Universitet liittyi Venäjän kolmannelle sarjatasolle Vtoraja Ligaan. Pelaajat joukkueeseen saatiin yliopistosta, armeijasta ja entisistä veteraanikiekkoilijoista. Vuonna 2003 seura nousi toiselle tasolle Pervaja Ligaan, jolloin toimintaa alettiin kehittää sponsoroiden tuella ammattimaisempaan suuntaan. Kaudeksi 2006–2007 seura vaihtoi nimensä nykyiseksi Gazprom-OGU Orenburgiksi ja sijoittui liigassa toiseksi, mikä oikeutti sarjanousuun. Kaudesta 2007–2008 lähtien seura on pelannut ammattilaisjoukkueena toiseksi korkeimmalla sarjatasolla Vysšaja Ligassa.
Kaudeksi 2010–2011 seura haki paikkaa KHL-liigasta, muttei saanut sitä. Seura siirsi toimintansa Venäjän nuorten jääkiekkosarjaan kun ei saanut jatkopaikkaa myöskään Vysšaja Ligassa. Samalla seura vaihtoi nimekseen Belyje Tigry Orenburg.
Aiheesta muualla

Seuran kotisivut (Arkistoitu – Internet Archive) (venäjäksi)
Bozdoğan

| Bozdoğan |
| --- | --- |


 Bozdoğan
 Koordinaatit: 37°40′N, 28°18′E 
Valtio:   Turkki
Maakunta:  Aydınin maakunta
Hallinto:  
 – Pormestari:  Salim Tümer Apaydın
Väkiluku (2019):  33 627
Infobox OKVirheellinen NIMI-arvo: 
Bozdoğan on piirikunta Turkin Aydınin maakunnassa. Vuoden 2019 väestönlaskennassa Bozdoğanin väkiluku oli 33 627.
Aiheesta muualla

Kuvia tai muita tiedostoja aiheesta Bozdoğan Wikimedia Commonsissa
Black Isle Studios

| Black Isle Studios |
| --- | --- |

Perustettu:  1996
Kotipaikka:  Yhdysvallat
Toimiala:  videopeliteollisuus
Omistaja:  Interplay Entertainment
Infobox OKVirheellinen NIMI-arvo: 
Black Isle Studios oli yhdysvaltalainen Interplayn tietokonepelien kehittämiseen erikoistunut jaosto. Black Isle perustettiin vuonna 1996, mutta se otti nimen käyttöön vasta 1998 ja se kuuluu osana Interplay Entertainmentiin. Black Isle tunnetaan parhaiten peleistä Fallout ja Fallout 2 sekä Planescape: Torment.
8. joulukuuta 2003 Interplay antoi potkut Black Islen tietokonepelien kehittämisestä vastaaville henkilöille (yhtiö oli kehittämässä myös konsolipeliä). Interplay ei ole tähän päivään mennessä antanut syytä irtisanomisille tai kertonut mitä Black Islelle tapahtuu tulevaisuudessa. Monet entiset Black Islen työntekijät siirtyivät Obsidian Entertainmentille.
Pelit

Fallout: A Post Nuclear Role Playing Game (1997)
Fallout 2 (1998)
Planescape: Torment (1999)
Icewind Dale (2000)
Icewind Dale: Heart of Winter (2001)
Icewind Dale: Heart of Winter – Trials of the Luremaster (2001)
Icewind Dale II (2002)
Pelien kehittämisen lisäksi Black Isle on auttanut Interplayta useiden pelien, esimerkiksi Baldur’s Gaten, julkaisussa. Koska Black Isle on pääasiallisesti keskittynyt roolipelien kehittämiseen, monet ovat luulleet, että Black Isle on kehittänyt Baldur’s Gaten. Sen kehitti kuitenkin BioWare, jota usein luullaan Icewind Dalen kehittäjäksi.[lähde? ]
Aiheesta muualla

Profiili MobyGamesissä (englanniksi)